Diari Oficial de la Generalitat Valenciana


Sumari del DOGV 5832, del 21-08-2008 (2008/10410)

Aprovació provisional del Programa d'Actuació Integrada i el Pla Parcial Modificatiu del Sector Molí d'Animeta promogut per la urbanitzadora Activitades Industriales de Quart, SL.
-----------------------------------------------------------------------------------------------------------------------------------------------------------------------------------

### Dades del document

Número de DOGV
:   5832

Data del DOGV
:   21-08-2008

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2008/10914


Data del document
:   06-08-2008

Organisme emissor
:   Ajuntament de Quart de Poblet

Tipus de document
:   Informació Pública

Descriptors 

:   * Quart de Poblet
    * pla d'urbanisme
    * administració local

Aprovació provisional del Programa d'Actuació Integrada i el Pla Parcial Modificatiu del Sector Molí d'Animeta promogut per la urbanitzadora Activitades Industriales de Quart, SL. [2008/10687]  
El Ple de l'Ajuntament, en les sessions que van tindre lloc els passats dies 21 de desembre de 2006 i 15 de juliol de 2008, va adoptar les resolucions següents:  
Ple de 21 de desembre de 2006:  
«U. Aprovar el Pla Parcial i el Programa d'Actuació Integrada, atorgant expressament al projecte d'urbanització el caràcter d'avantprojecte, per a l'ordenació i el desenvolupament urbanístic del sector Molí d'Animeta de Quart de Poblet, proposat per la mercantil Activitades Industriales de Quart, SL, que s'executarà a través de la modalitat de gestió indirecta, en els termes de l'alternativa tècnica presentada per la dita mercantil i amb les modificacions que des del punt de vista tècnic i jurídic deriven del present informe i dels emesos pels tècnics municipals, a les quals haurà d'acomodar-se aquella i de conformitat amb la proposició juridicoeconòmica formulada per la mercantil referida, que ha d'entendre's corregida i complementada en el sentit apuntat en este informe, en mèrit i de conformitat amb allò que s'ha exposat en els paràgrafs que antecedixen.  
Dos. L'aprovació municipal i l'adjudicació adoptades tenen caràcter provisional fins a l'aprovació definitiva per la Conselleria de Territori i Habitatge, la qual requerirà la remissió de les actuacions, que s'efectuarà després de l'aportació de la proposta corregida per la mercantil adjudicatària d'acord amb les condicions i les modificacions parcials derivades dels informes a què s'ha fet referència.  
Tres. Seleccionar com a agent urbanitzador a la mercantil proponent, Actividades Industriales de Quart, SL, i, en conseqüència, adjudicar-li l'execució del referit programa, amb els condicionants a què anteriorment s'ha fet menció. Així mateix, requerir este proponent perquè en el termini de 10 dies, que es comptarà des de l'endemà de l'adopció de l'acord d'aprovació definitiva a què es referix el punt anterior, subscriga el corresponent conveni en què es determinen i s'accepten els compromisos adquirits com a agent urbanitzador -d'acord amb el que establix el programa aprovat-, assumint les obligacions derivades d'este, del present acord, del que, si és el cas, determine l'aprovació definitiva i de la normativa urbanística vigent, prestant igualment en l'esmentat termini les garanties corresponents i arreplegant en el referit conveni les modificacions i addicions que deriven del present acord i, si és el cas, de l'adoptat per a l'aprovació definitiva, d'acord amb allò que s'ha exposat.  
Quatre. Requerir a l'agent urbanitzador perquè aporte la proposta corregida a què es fa referència en el punt segon precedent, així com perquè redacte els corresponents projectes d'urbanització i de reparcel·lació, en els terminis compromesos, una vegada haja sigut adoptat i adquirisca vigència l'acord d'aprovació definitiva.   
Cinc. Estimar i desestimar expressament les al·legacions formulades en l'expedient, en el sentit expressat en el present informe, en mèrit i de conformitat amb la fonamentació a què s'al·ludix.   
Sis. Sotmetre la proposta d'ordenació corregida a què ha donat lloc el present acord d'aprovació provisional a un període d'exposició pública extraordinari per mitjà d'anuncis que es publicaran en el tauler d'anuncis de l'Ajuntament i en el Diari Oficial de la Comunitat Valenciana, per un termini d'un mes, durant el qual quedarà exposada a l'Ajuntament a l'efecte que qui es considere interessat puga examinar-la i presentar totes les al·legacions que estime oportunes o convenients. Les dites al·legacions quedaran incorporades a l'expedient i, prèvia l'emissió de tots els informes que resulten necessaris, seran objecte de l'oportú pronunciament municipal, complementari al present, abans de la remissió de l'expedient a la conselleria competent en matèria d'urbanisme, a fi que les unes i l'altre siguen tinguts en compte en el moment de l'aprovació definitiva.  
Set. Traslladar el present acord d'aprovació del programa a la conselleria competent en matèria d'urbanisme i sol·licitar-ne l'aprovació definitiva, remetent una còpia diligenciada de l'expedient als efectes anteriorment indicats, com també per a presentar-lo davant del Registre de Programes i Agrupacions d'Interés Urbanístic.  
Huit. Facultar l'Alcaldia Presidència per a tots els actes que siga necessari portar a terme per a l'efectivitat el present acord.  
Nou. Notificar el present acord als interessats en l'expedient, amb expressió de recursos i la resta de prevencions legals.»  
Ple de 15 de juliol de 2008:  
«Primer. Aprovar les correccions i documentació complementària del Programa d'Actuació Integrada per al Desenvolupament del Sector Molí d'Animeta contingudes en el document presentat per l'agent urbanitzador, declarant expressament complits els condicionants impostos a la proposta de planejament en l'acord adoptat pel Ple de l'Ajuntament en la sessió celebrada el passat 29 de desembre de 2006.  
Segon. A la vista de l'informe favorable emés per la Direcció General de Patrimoni de la Conselleria de Cultura amb la consideració que la regulació continguda en el referit instrument de planejament respecte del Bé d'Interés Cultural i el seu entorn de protecció resulta suficient i adequada a l'efecte de fer complir l'article 34 de la Llei 4/1998, atorgar a la referida regulació el caràcter que el referit precepte establix com a normativa de protecció del Bé d'Interés Cultural.   
Tercer. Desestimar expressament l'al·legació presentada per Ismael García Carrión en representació de l'administrador d'Infraestructures Ferroviàries i considerar presentades les restants al·legacions, en mèrit i de conformitat amb el que s'ha exposat.  
Quart. Traslladar el present acord, juntament amb l'adoptat pel Ple de l'Ajuntament en la sessió de 29 de desembre de 2006 per a l'aprovació provisional del programa, a la conselleria competent en matèria d'urbanisme i sol·licitar-ne l'aprovació definitiva, remetent una còpia diligenciada de l'expedient als efectes indicats en aquell, així com per a presentar-lo davant del Registre de Programes i Agrupacions d'Interés Urbanístic.  
Cinqué. Facultar l'Alcaldia Presidència per a tots els actes que resulte necessari portar a terme per a l'efectivitat el present acord.  
Sisé. Notificar el present acord als interessats en l'expedient, amb expressió de recursos i la resta de prevencions legals i ordenar la publicació de l'anunci corresponent al present acord i a l'adoptat pel Ple de l'Ajuntament en la sessió de 29 de desembre de 2006 en el Diari Oficial de la Comunitat Valenciana i en el Butlletí Oficial de la Província.  
Cosa que es fa pública per a general coneixement.  
Quart de Poblet, 6 d'agost de 2008.- La secretària accidental: Mª Ángeles-Paz Navarro Gimeno.